SSABASAJJA KABAKA RONALD MUWENDA MUTEBI II
AGAFA E MENGO
EBYALIWO MU LUKIIKO LWA BUGANDA OLUKULU OLWATUULA NGA
JANUARY 31 NE FEBRUARY 07, 2006.
OKWOGERA KWA SSABASSAJJA KABAKA RONALD MUWENDA MUTEBI II.
Abantu baffe mwenna,
Nsooka okwebaza nnyo nyini Katikkiro eyakawummula, Joseph Mulwanyammuli, Ssemwogerere n’abakungu be bonna olw’okuwereza Obuganda obulungi mu kiseera ekizibu ennyo okuzzaawo Obwakabaka.
Njagala okubategeeza nti muzimbye omusingi ogw’amaanyi bannamwe ababaddidde mu bigere kwe bajja okuzimbira Obwakabaka n’Obuganda obw’omulembe.
Tuyozayoozza Katikkiro omuggya, Daniel Muliika awamu n’abakungu be abaggya olw’okwewaayo awatali kulonzalonza okuweereza Obuganda. Nina obwesige nti Engabo mugirumizza mannyo nti era mujja kuwereza n’obuvumu n’amagezi n’amaanyi gammwe gonna.
Obuganda buli mu masangazira mu kiseera kino. Tulina obwesige mu ngeri eyo nti mwe mwenna abali mu lukiiko luno olukulu olwa Buganda era ne bannaffe abatukkirira mu lukiiko olukulu olwa Uganda mujja kukola kyonna kye musobola okufunira abantu baffe bye bettanira.
Nga njogera ku mbeera y’abantu baffe ey’obulamu twegomba nnyo abantu baffe okubeera mu mbeera eyeyagaza. Twagala balye bulungi, basule bulungi, babe nga bambadde bulungi, era basomese n’abaana baabwe.
Tetwagala wabeewo omuntu waffe n’omu atamanyi, kusoma wadde okuwandiika. Twagala abavubuka babangulwe mu misomo egy’emikono basobole okweyimirizaawo ku lwabwe.
Mungeri endala Buganda eyolekedde okufuuka eddungu. Twolekedde obwavu obutabangawo. Nkubira omulanga abakungu baffe bonna era n’abakulembeze ab’engeri zonna mu Buganda twekembe tuzzewo Obuganda obutonyamu enkuba emala era obusobola okukuza emmere n’ebibala eby’ettunzi. Abantu baffe tulina okubakubiriza okusimba emiti na ddala egy’ebibala n’egirongoosa embeera y’obudde.
Tusaba mmwe abakulembeze yonna gye muli, okutegeeza abantu nti bateekwa okuba nga beetegekera enkyukakyuka z’obudde. Bateekwa okukola emirimu egy’awamu egigasa ebyalo byaffe n’ebibuga. Abantu baffe bangi mu kiseera kino tebalina kye batunda okusobola okufunamu ku nsimbi. N’olwekyo tusoomooza abakulembeze aba buli kitundu okulaba nti abantu babeerawo n’ekintu mwe baggya ensimbi, kakube kulima, kulunda, kuvuba, oba kutandikawo amakolero.
Nga bwengambye Buganda kati eri mu masanganzira. Okuviira ddala mu mwaka 1900, wano mu Buganda tubadde mu nfuga yaffe. Twagala kuteesa ne tukkaanya ku kino na kiri ne bannaffe be tubeera nabo. Naye oluusi enkyukakyuka ez’omulembe eziba zizze zituggya ku mulamwa ogw’enkulakulana ne tudda mu kusikangana omuguwa ate ekyo ne kitutwalako ebiseera bingi nyo.
Ekikulu kiri nti enkyukakyuka ezo, tezandisaanye kutuggyako nnono n’eby’obuwangwa byaffe oba okugezaako okubitta. Ennono ezo n’eby’obuwangwa byaffe bibadde omusingi ogw’enkulakulana okuva edda n’edda okumala emyaka mingi.
N’olwekyo Katikkiro n’abakungu mwenna mulina omulimu munene nnyo okukuuma ennono zaffe n’okuwuliriza amaloboozi g’abantu baffe kati abali mu nyiike.
MBAAGALIZA OKUTEESA OKULUNGI ERA NINA ESSANYU’ LINNGI NNYO OKUGGULAWO OLUKIIKO.
Katonda abeeere namwe.
OKWEJJUKANYA WANO E BUGANDA
United Nations Resolution 3013 from 1973 States:
"The struggles of peoples under colonial and alien domination and racist regimes for the implementation of their right to self-determination and independence is legitimate and in full accordance with the principles of
International law."
The King of Buganda, Ronald Muwenda Mutebi II, with his military Guerrilla Commanders in the country of Buganda
fighting to recover His throne 1984/86.
Luganda Language Translation:
Ekitongole Kya Mawanga Amagatte Mu Lusalawo 3013 Mu Mwaaka Gwa 1973 Kigamba Bwekiti:
"Okwerwaanako kwa bantu abali mu bufuzi bw'obumbula, oba abanyigirizibwa nakakongo w' abagwiira, oba ababonabonera mu nfuga zabasosoze, ng' abantu bano baluubiirira okussaawo eddembe lyaabwe eryo kwesalirawo n'obwetwaaze, (Okwerwanako Kuno) kuli mu mateeka era kukwataganira ddala mu bujjuvu n' enkola enkuukuutivu ey'amateeka gensi yonna.
John Nagenda, omuwabuzi wa Pulezidenti ow’ebyobufuzi anyumya bwati ku ngeri Kabaka Mutebi gye yakwataganamu n’aba NRM:
Kabaka okukwatagana n’aba NRM nze namuleeta. Nze eyannyingiza mu NRM yali omugenzi Eria Kategeya, eyantuukirira nga ndi mu buwang’anguse e Bungereza gye namala emyaka egisoba mu 20, era eno gye nnamanyira Omulangira Mutebi.
Nga maze okuyingira NRM, waliwo olugambo olwaliwo nti Abaganda baali baagala kulaba ku Kabaka.
Natuukirira Omulangira Mutebi ne mmusaba oba nga yandyagadde okugendako mu Uganda.
Bwe yakkiriza olwo ne tukola entegeka ejja mu Uganda. Bwe twaba e Bungereza twatuukira Nairobi gye twasisinkana Eria Kategeya ne tujja naye ne tuyitira e Rwanda ne tugenda e Kabale.
Eno gye twava ne tugguka e Kasese awaali akakiiko akafuzi aka NRA (High Command) era wano we twasanga Museveni.
Museveni yalagira Kategaya okusigala ne batuwa Amanya Mushega gwe twatambula naye ne tugguka e Masaka. Olwava eno ne tudda e Mityana, bwe twatuuka e Mityana nze nafuna omukisa ne ng’enda ndaba ku ssamba yange ey’amajaani e Namutamba naye nasanga yazika dda!
Oluvannyuma tweyongerayo e Kyererezi awaali eddwaniro ery’amaanyi (Frontline), gye twasanga abalwanyi.
Nabo bwe baalaba ku Kabaka baasanyuka nnyo. Tweyongerayo ku Katonga awaali olutalo kafungulankete, nawo Kabaka n’abuuza ku balwanyi, baasanyuka nnyo okumulabako era amaanyi ne gabeeyongera nnyo olw’okumanya nti naye ali wamu nabo.
Oluvannyuma lw’omwezi nga mulamba ng’Omulangira Mutebi atalaaga eddwaniro, twaddayo e Masaka eno gye twava ne tuddayo e Bungereza.Ebbaluwa ya Nadduli eri Kabaka Mutebi.
Nagenda anyumya ku bbaluwa eyazaala ebitukula:
Tuba tuddayo e Bungereza, Hajji Abdul Nadduli yajja n’ebbaluwa n’agimpa ngiwe Kabaka nga tutuuse awalungi.
Naye tuba tuddayo, nga tusiibula, Amanya Mushega n’ang’amba nti, ‘Bakuwadde ebbaluwa ya Kabaka naye mbadde njagala kumanya ku bigirimu!’
Nakkiriza ne ngimuwa n’asomamu, bwe yamala okugisoma ne ngimulekera, nze ne nneeyongerayo ne Kabaka!”
Hajji Nadduli anyumya ku bbaluwa eyo:
Ebbaluwa gye nnali mpandiikidde Kabaka nagikwasa Nagenda nga tuli mu nkambi y’e Katalekammese. Nnali ngiwandiikidde Kabaka yekka!
Abaaliwo nga ngiwa Nagenda kwaliko omuduumizi w’amagye Joramu Tugume, Amanya Mushega, Byemalo, Omulangira Mawuuma.
Bwe baamala okugisoma n’alabira awo ng’abakulu abo ng’ogasseeko Kiiza Besigye bankutte bansibye!
Ebyali mu bbaluwa
Nasooka kweyanjulira Kabaka, nti ndi mutabani wa Nadduli e Kapeeka, muzzukulu wa Ssempa Abdallah Gabindadde, mutabani wa Kyanjo.
Nnamutegeeza nti tusanyuse nnyo bwe tumulabyeko ng’azze mu ddwaaniro, ng’akubye ku ng’oma Ggwangamujje, nti era olutalo lwe tulimu terulese muto na mukulu, mwami na musajja, alina olubuto n’atalina.
Nnamutegeeza nti kati nno nga bw’ozze mu lutalo luno yimukiramu odde ng’olutalo luwedde tubeere wamu okugguka ettale
BAWANKULA BA BUGANDA
Tusaba Mukama Katonda Abaganda Mwenna Mube Bagumu Olwomulimu Guno Ogukolebwa.
Okulwaniriira Ensi Yaffe Buganda Okujijja Munyaanga, nga Ba Jajja baffe Bwebakola Naffe Netusobola Okusanga Obuganda.
Naffe Tulwaane Nnyo, Abaana Baffe Nabazzukulu Basange Buganda Eyesiimisa nga ya mirembe. Amiina.
Tukikakasa era ngatuyiimiriira kumubala gwaffe ogugamba,
Abaganda Amazima Galituwa Eddembe, Nga Tulwaniiriira Ensi Yaffe Mukama Katonda Mweyatutondera Eyobutonde.
BUGANDA NSI YAFFE, KAMPALA KIBUGA KYAFFE ABAGANDA EKYO TUKIBAKAKASA
EBYAFFE
BYONNA TUJJA KUBYEZZA NGA TETULINA MUNTU YENA GWETUBI SABYE.
BULANGE EMPYA
Omwami Serwano Kulubya ajjukirwa olw'okutandikawo ensawo ey'okuzimba Bulange. Zaasondebwa okumala emyaka 15,(1938/41) okutuusa lwe zaawera ne batandika okuzimba okwamalawo shs 4,400,000/- (Obukadde buna ne mitwalo ana) (Emotoka mukiseera ekyo yali egula shillings 700/-). Ate okugula entebe n'emmeeza byatwala shs. 300,000/-. Nga December 11, 1956, Kabaka Muteesa II yaggulawo Bulange Empya, Buganda Gavumenti n'eva mu Lubiri n'edda mu Bulange Empya.
ENKOLAGANA YA BUGANDA NE UGANDA EBIRO BINO 2014:
(TWO STATES IN ONE)
The King of Buganda has a quiet word with the current
President of Uganda 2014.
TULANGA INTERNET RADIO EY' ENONNO ZA BUGANDA EYITIBWA: www.papacbs.com.
EKOLA ESSAWA 24 BULI LUNAKU. EKOLA ENAKU MUSANVU BULI WEEK.
Katikkiro wa Buganda nga anyumyamu ne President wa Republic ya Uganda, Yoweri Museveni.
lug_Latn sag_Latn lug_Latn sot_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn eng_Latn eng_Latn eng_Latn eng_Latn eng_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn eng_Latn eng_Latn eng_Latn bos_Latn lug_Latn lug_Latn